
BIROUL PERMANENT

AL

CAMEREI DEPUTAȚILOR
Vă înaintăm, alăturat, raportul comun asupra propunerii legislative pentru completarea Legii nr.273/2006 privind finanţele publice locale şi a Legii administraţiei publice locale nr.215/2001, transmisă cu PLx 44/2018 din 26 martie 2018.
În raport de obiectul şi conţinutul său, propunerea legislativă face parte din categoria legilor ordinare.

	PREŞEDINTE,
Marius - Constantin BUDĂI

	PREŞEDINTE,
Florin-Claudiu ROMAN


	[image: image3.jpg]



	Parlamentul  României

Camera Deputaţilor
	[image: image4.jpg]ROMANIA

1918-2018 | SARBATORIM IMPREUNA






	Comisia pentru buget,

finanţe şi bănci
Bucureşti, 05.06.2018
Nr. 4c-2/233
	
	Comisia pentru administraţie publică şi amenajarea teritoriului
Bucureşti, 05.06.2018
Nr. 4c-6/120


PLx.44/2018
R A P O R T      C O M U N
asupra 
propunerii legislative pentru completarea Legii nr.273/2006 privind finanţele publice locale şi a Legii administraţiei publice locale nr.215/2001

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci şi Comisia pentru administraţie publică şi amenajarea teritoriului au fost sesizate spre dezbatere în fond, cu propunerea legislativă pentru completarea Legii nr.273/2006 privind finanţele publice locale şi a Legii administraţiei publice locale nr.215/2001, transmisă cu PLx 44/2018 din 26 martie 2018 şi înregistrată la comisii sub nr.4c-2/233 din 26 martie 2018, respectiv 4c-6/120 din 27 martie 2018.

Conform prevederilor art.75 din Constituția României și ale art. 95 din Regulamentul Camerei Deputaților, republicat, cu modificările şi completările ulterioare, Camera Deputaților este prima Cameră sesizată.

Consiliul Legislativ a avizat favorabil propunerea legislativă, conform avizului nr. 29 din 10 ianuarie 2018.
Consiliul Economic și Social a avizat favorabil propunerea legislativă, conform avizului nr. 1098 din 13 martie 2018.

Guvernul susține adoptarea inițiativei legislative, conform punctului de vedere nr.705/DPSG din 19 aprilie 2018.

Comisia pentru drepturile omului, culte și problemele minorităților naționale avizat favorabil propunerea legislativă, conform avizului nr. 4c-5/151 din 4 aprilie 2018.


Propunerea legislativă supusă dezbaterii are ca obiect de reglementare modificarea şi completarea Legii nr.273/2006, precum şi modificarea alin.(5) al art.15 din Legea nr.215/2001, în sensul introducerii unor dispoziţii care să permită şi autorităţilor administraţiei publice locale din România să încheie acorduri de înfrăţire/cooperare şi cu autorităţile administraţiei publice locale din Republica Serbia pentru realizarea şi finanţarea unor obiective de investiţii, programe comune cultural sportive, de tineret şi educaţionale, stagii de pregătire profesională şi alte acţiuni care contribuie la dezvoltarea relaţiilor de prietenie.
În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru buget finanțe și bănci au examinat propunerea legislativă şi documentele conexe, în şedinţa din data de 05 iunie 2018, iar membrii Comisiei pentru administraţie publică şi amenajarea teritoriului, în ședința din 08 mai 2018.

La lucrările Comisiei pentru buget finanțe și bănci și-au înregistrat prezența un număr de 25 deputați, din totalul de 25 de membri, iar la lucrările Comisiei pentru administraţie publică şi amenajarea teritoriului un număr de 23 deputaţi din totalul de 24 de membri.
La dezbaterea propunerii legislative, au participat în calitate de invitați, reprezentanți ai Ministerului Finanțelor Publice.
  În urma examinării propunerii legislative şi a opiniilor exprimate, membrii celor două comisii prezenți la lucrări, au hotărât, cu majoritate de voturi, să propună plenului Camerei Deputaţilor raportul comun de adoptare a propunerii legislative pentru completarea Legii nr.273/2006 privind finanţele publice locale şi a Legii administraţiei publice locale nr.215/2001, cu amendamentele admise prezentate în anexă.
     În raport cu obiectul şi conţinutul său, propunerea legislativă face parte din categoria legilor ordinare.
               PREŞEDINTE,                                    PREŞEDINTE
                

      Marius Constantin BUDĂI                  Florin-Claudiu ROMAN  
     
      SECRETAR,                                        SECRETAR,

                  Marilen-Gabriel Pirtea                 Simona BUCURA-OPRESCU
	Şef Serviciu

Giorgiana Ene
	Şef Serviciu

Sofia Chelaru

	Expert parlamentar

Dicu Ana Cristina
	Consilier parlamentar

Nicoleta Toma


ANEXĂ
Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. Crt.
	Act normativ de bază
	Text propunere legislativă
	Amendamente propuse
	Motivare

	1. 
	
	Titlul legii 

LEGE

Pentru completarea Legii nr. 273/2006 privind finantele publice locale si a Legii administratiei publice locale nr. 215/2001


	Titlul legii 

LEGE 

pentru modificarea art.351 alin.(1) din Legea nr. 273/2006 privind finantele publice locale, precum și pentru modificarea art.15 alin.(5) din Legea administratiei publice locale nr. 215/2001

Autor: Comisia pentru administrație
	Tehnică legislativă

	2. 
	Art. 351 - (1) Autorităţile administraţiei publice locale din România pot aproba finanţarea unor proiecte propuse de către autorităţile administraţiei publice locale din Republica Moldova şi Ucraina, în baza acordurilor de înfrăţire/cooperare încheiate în condiţiile legii pentru:


	
Art. I: Articolul 351 din Legea nr. 273/2006 privind finanțele publice locale, publicată în Monitorul Oficial al României, Partea I, nr. 618 din 18 iulie 2006, cu modificările și completările ulterioare, se completează și va avea următorul cuprins:

Art. 351 - (1) Autoritățile administrației publice locale din România pot aproba finanțarea unor proiecte propuse de către autoritățile administrației publice locale din Republica Moldova și Serbia în baza acordurilor de înfrățire/cooperare încheiate în condițiile legii pentru:

	Art. I. - La articolul 351 din Legea nr. 273/2006 privind finanțele publice locale, publicată în Monitorul Oficial al României, Partea I, nr. 618 din 18 iulie 2006, cu modificările și completările ulterioare, partea introductivă și litera a) ale alineatului (1) se modifică și vor avea următorul cuprins:
Art. 351 -(1) Autoritățile administrației publice locale din România pot aproba finanțarea unor proiecte propuse de către autoritățile administrației publice locale din Republica Moldova, Ucraina și Republica Serbia, în baza acordurilor de înfrățire/cooperare încheiate în condițiile legii pentru:


	Tehnică legislativă

	3. 
	a)obiectivele de investiţii ale unităţilor administrativ-teritoriale din Republica Moldova şi Ucraina;
	a) Obiective de investiții ale unităților administrativ - teritoriale din Republica Moldova și Serbia.
	a) obiective de investiții ale unităților administrativ-teritoriale din Republica Moldova,  Ucraina și Republica Serbia;

Autor: Comisia pentru administrație
	

	4. 
	b) programe comune culturale, sportive, de tineret şi educaţionale;
c) stagii de pregătire profesională;
d)alte acţiuni care contribuie la dezvoltarea relaţiilor de prietenie.
(2)Procedurile de finanţare prevăzute la alin. (1) se stabilesc prin ordin comun al ministrului dezvoltării regionale şi administraţiei publice şi al ministrului finanţelor publice.
	
	
	

	5. 
	
	Art. II. - După art.351 din Legea nr. 273/2006 privind finanțele publice locale, publicată în Monitorul Oficial al României, Partea I, nr.618 din 18 iulie 2006, cu modificările și completările ulterioare, se introduce un nou articol, art. 352, cu următorul cuprins:

Art. 352 - (1) Autoritățile administrației publice locale din România pot aproba finanțarea/cofinanțarea unor proiecte propuse de către autoritățile administrației publice locale din Republica Moldova și Serbia în cadrul programelor de interes comun, de cooperare transfrontalieră și cooperare teritorială.
	
Articolul II se elimină.
Autor: Comisia pentru administrație

	

	6. 
	Art.15. - (5) Autorităţile administraţiei publice locale din România pot încheia acorduri de înfrăţire/cooperare cu autorităţile administraţiei publice locale din Republica Moldova şi Ucraina pentru realizarea şi finanţarea unor obiective de investiţii ale unităţilor administrativ-teritoriale din Republica Moldova şi Ucraina, programe comune culturale, sportive, de tineret şi educaţionale, stagii de pregătire profesională şi a altor acţiuni care contribuie la dezvoltarea relaţiilor de prietenie.
	Art. III. - Alineatul (5) al articolului 15 din Legea administrației publice locale nr. 215/2001, republicată, cu modificările și completările ulterioare, publicată în Monitorul Oficial al României, Partea I, nr. 123 din 20 februarie 2007. se completează și va avea următorul cuprins:

Art. 15 - (5) Autoritățile administrației publice locale din România pot încheia acorduri de înfrățire/cooperare cu autoritățile administrației publice locale din Republica Moldova și Serbia pentru realizarea și finanțarea unor obiective de investiții ale unităților administrativ - teritoriale din Republica Moldova și Serbia, programe comune culturale, sportive, de tineret și educaționale, stagii de pregatire profesională și a altor acțiuni care contribuie la dezvoltarea relațiilor de prietenie.
	Art. II. - La articolul 15 din Legea administrației publice locale nr. 215/2001, republicată în Monitorul Oficial al României, Partea I, nr. 123 din 20 februarie 2007, cu modificările și completările ulterioare, alineatul (5) se modifică și va avea următorul cuprins:

(5) Autoritățile administrației publice locale din România pot încheia acorduri de înfrățire/cooperare cu autoritățile administrației publice locale din Republica Moldova, Ucraina și Republica Serbia pentru realizarea și finanțarea unor obiective de investiții ale unităților administrativ teritoriale din Republica Moldova, Ucraina și Republica Serbia, programe comune culturale, sportive de tineret și educaționale, stagii de pregătire profesională și a altor acțiuni care contribuie la dezvoltarea relațiilor de prietenie.
Autor: Comisia pentru administrație
	Tehnică legislativă



	7. 
	
	
Art. IV: In termen de 60 zile de la data intrării în vigoare a prezentei legi ministrul dezvoltării regionale, administrației publice și fondurilor europene și ministrul finanțelor publice vor elabora și adopta ordinul comun prevăzut la art. 351 alin. (2) din Legea nr. 273/2006 privind finanțele publice locale, cu modificările și completrile ulterioare.
	
Art. III. In termen de 60 zile de la data intrării în vigoare a prezentei legi ministrul dezvoltării regionale și  administrației publice și ministrul finanțelor publice vor modifica în sensul modificărilor aduse prin prezenta lege, ordinul comun prevăzut la art. 351 alin. (2) din Legea nr. 273/2006 privind finanțele publice locale, cu modificările și completările ulterioare.

Autor: Comisia pentru administrație
	Tehnică legislativă




